มีปมตั้งแต่เด็กคือพ่อแม่เลิกกันจนตอนนี้อายุ22แล้วบางทียังร้องไห้กับเรื่องนี้อยู่ ชอบเรียกร้องควาทสนใจ และเป็นคนคิดมาก ถ้ามีเรื่องอะไรนิดหน่อยก็จะคิดๆวนอยู่อย่างนั้น ปกตินอนหลับยากมาก แต่บางทีก็นอนข้ามวันข้ามคืนไม่อยากลุกไปไหน และก็ชอบเก้บตัวอยู่แต่บ้าน ไม่อยากพบปะผู้คน ไม่ชอบที่ที่มีคนเยอะ มีอาการขี้โมโห หงุดหงิดง่าย อะไรขัดใจนิดหน่อยก็อารมณ์เสีย เคยกรีดข้อมือตัวเองเพราะทะเลาะกับแฟน ตอนนั้นรู้สึกไม่อยากอยู่แล้ว แก้ปัญหาให้ตัวเองไม่ได้ คิดอยากหนีปัญหาอย่างเดียว เพราะชอบคิดเล็กคิดน้อยเรื่องเล็กๆก็ร้องไห้จนแฟนบอกให้ไปพบจิตแพทย์
สวัสดีค่ะ จากที่ เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ@ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัวแนะนำ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ และควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ